LIITE LUONNOS MAATALOUDEN SEKAKOMITEAN PÄÄTÖS N:o 3/2014 annettu ..., Euroopan yhteisön, Sveitsin valaliiton ja Liechtensteinin ruhtinaskunnan välillä Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamiseksi koskemaan Liechtensteinin ruhtinaskuntaa tehdyn lisäsopimuksen muuttamisesta asiakirjaan Ehdotus NEUVOSTON PÄÄTÖS Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa esitettävästä Euroopan unionin kannasta Euroopan yhteisön, Sveitsin valaliiton ja Liechtensteinin ruhtinaskunnan välillä tehdyn lisäsopimuksen liitteen muuttamiseen /* COM/2014/039 final - 2014/0016 (NLE) */





PERUSTELUT 1. EHDOTUKSEN TAUSTA Euroopan yhteisön ja Sveitsin valaliiton välinen maataloustuotteiden kauppaa koskeva sopimus[1], jäljempänä ’maataloussopimus’, tuli voimaan 1. kesäkuuta 2002. Maataloussopimuksen 6 artiklalla perustetaan maatalouden sekakomitea, jäljempänä ’komitea’, joka vastaa sopimuksen hallinnoinnista ja sen moitteettomasta täytäntöönpanosta. Euroopan yhteisön, Sveitsin valaliiton ja Liechtensteinin ruhtinaskunnan välinen lisäsopimus, jäljempänä ’lisäsopimus’, Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamisesta koskemaan Liechtensteinin ruhtinaskuntaa[2] tuli voimaan 13. lokakuuta 2007. Lisäsopimuksen 2 artiklan 2 kohdan mukaan maatalouden sekakomitea voi muuttaa lisäsopimuksen liitettä maataloussopimuksen 6 ja 11 artiklan mukaisesti. Lisäsopimuksen liitettä on muutettava Liechtensteinin toimivaltaisen viranomaisen yhteystietojen saattamiseksi ajan tasalle sekä maataloussopimuksen liitteeseen 7 ja liitteeseen 12 tehtyjen muutosten ottamiseksi huomioon. Sen vuoksi lisäsopimuksen liitettä olisi muutettava. 2. KUULEMISTEN JA VAIKUTUSTENARVIOINTIEN TULOKSET Ehdotuksen tavoitteena on lisäsopimukseen tehtävä yksinkertainen muutos, jotta Liechtensteinin toimivaltaisen viranomaisen yhteystiedot voidaan saattaa ajan tasalle sekä ottaa huomioon maataloussopimuksen liitteeseen 7 ja liitteeseen 12 tehdyt muutokset. Sekakomitean päätöksen teksti on laadittu yhteistyössä Sveitsin viranomaisten kanssa. Vaikutustenarviointia ei ole tehty. 3. EHDOTUKSEN OIKEUDELLINEN SISÄLTÖ Ehdotus perustuu Euroopan unionin toiminnasta tehtyyn sopimukseen ja erityisesti sen 207 artiklan 4 kohtaan yhdessä sen 218 artiklan 9 kohdan kanssa. 2014/0016 (NLE) Ehdotus NEUVOSTON PÄÄTÖS Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa esitettävästä Euroopan unionin kannasta Euroopan yhteisön, Sveitsin valaliiton ja Liechtensteinin ruhtinaskunnan välillä tehdyn lisäsopimuksen liitteen muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Euroopan yhteisön ja Sveitsin valaliiton välinen maataloustuotteiden kauppaa koskeva sopimus[3], jäljempänä ’maataloussopimus’, tuli voimaan 1 päivänä kesäkuuta 2002. (2) Maataloussopimuksen 6 artiklalla perustetaan maatalouden sekakomitea, jäljempänä ’komitea’, joka vastaa sopimuksen hallinnoinnista ja sen moitteettomasta täytäntöönpanosta. (3) Euroopan yhteisön, Sveitsin valaliiton ja Liechtensteinin ruhtinaskunnan välinen lisäsopimus, jäljempänä ’lisäsopimus’, Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamisesta koskemaan Liechtensteinin ruhtinaskuntaa[4] tuli voimaan 13 päivänä lokakuuta 2007. (4) Lisäsopimuksen 2 artiklan 2 kohdan mukaan maatalouden sekakomitea voi muuttaa lisäsopimuksen liitettä maataloussopimuksen 6 ja 11 artiklan mukaisesti. (5) Lisäsopimuksen liitettä on muutettava Liechtensteinin toimivaltaisen viranomaisen yhteystietojen saattamiseksi ajan tasalle sekä maataloussopimuksen liitteeseen 7 ja liitteeseen 12 tehtyjen muutosten ottamiseksi huomioon. Sen vuoksi lisäsopimuksen liitettä olisi muutettava. (6) Komiteassa esitettävän unionin kannan olisi perustuttava tämän päätöksen liitteenä olevaan päätösluonnokseen, ON HYVÄKSYNYT TÄMÄN PÄÄTÖKSEN: 1 artikla Euroopan unionin kanta Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen 6 artiklalla perustetussa maatalouden sekakomiteassa perustuu tämän päätöksen liitteenä olevaan maatalouden sekakomitean päätösluonnokseen. Unionin edustajat maatalouden sekakomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä. 2 artikla Maatalouden sekakomitean päätös julkaistaan Euroopan unionin virallisessa lehdessä. 3 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä. Tehty Brysselissä Neuvoston puolesta Puheenjohtaja [1] EYVL L 114, 30.4.2002, s. 132. [2] EUVL L 270, 13.10.2007, s. 6. [3] EYVL L 114, 30.4.2002, s. 132. [4] EUVL L 270, 13.10.2007, s. 6. LIITE LUONNOS MAATALOUDEN SEKAKOMITEAN PÄÄTÖS N:o 3/2014 annettu ...., Euroopan yhteisön, Sveitsin valaliiton ja Liechtensteinin ruhtinaskunnan välillä Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamiseksi koskemaan Liechtensteinin ruhtinaskuntaa tehdyn lisäsopimuksen muuttamisesta MAATALOUDEN SEKAKOMITEA, joka ottaa huomioon Euroopan yhteisön, Sveitsin valaliiton ja Liechtensteinin ruhtinaskunnan välillä Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamiseksi koskemaan Liechtensteinin ruhtinaskuntaa tehdyn lisäsopimuksen ja erityisesti sen 2 artiklan 2 kohdan, ottaa huomioon Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen ja erityisesti sen 11 artiklan, sekä katsoo seuraavaa: (1) Euroopan yhteisön ja Sveitsin valaliiton välinen maataloustuotteiden kauppaa koskeva sopimus, jäljempänä ’maataloussopimus’, tuli voimaan 1 päivänä kesäkuuta 2002. (2) Euroopan yhteisön, Sveitsin valaliiton ja Liechtensteinin ruhtinaskunnan välinen lisäsopimus, jäljempänä ’lisäsopimus’, Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen laajentamisesta koskemaan Liechtensteinin ruhtinaskuntaa tuli voimaan 13 päivänä lokakuuta 2007. (3) Lisäsopimuksen liitettä olisi muutettava Sveitsin kantonien maatalousviranomaisten käsittelemissä kysymyksissä vastaavan Liechtensteinin elimen osoitteen saattamiseksi ajan tasalle, liitteen 7 muuttamisesta tehdyn, 4 päivänä toukokuuta 2012 voimaan tulleen maatalouden sekakomitean päätöksen N:o 1/2012 (viinialan tuotteiden kauppa) ottamiseksi huomioon ja Liechtensteinista peräisin olevien maataloustuotteiden ja elintarvikkeiden maantieteellisten merkintöjen ja alkuperänimitysten luettelon täydentämiseksi, ON PÄÄTTÄNYT SEURAAVAA: 1 artikla Muutetaan lisäsopimuksen liite seuraavasti: 1) Korvataan toinen kohta otsikon ”Periaate” alla seuraavasti: ”Sveitsin kantonien maatalousviranomaisten käsittelemissä kysymyksissä vastaava Liechtensteinin elin on Amt für Umwelt, Abteilung Landwirtschaf (ympäristöviraston maatalousosasto), Dr. Grass-Strasse 12, FL-9490 Vaduz, ja eläinlääkintä- ja elintarvikeviranomaisten käsittelemissä kysymyksissä Amt für Lebensmittelkontrolle und Veterinärwesen (elintarvikevalvonta- ja eläinlääkintävirasto), Postplatz 2, FL-9494 Schaan.” 2) Korvataan kohdassa ”Liite 7, Viinialan tuotteiden kauppa” alaotsikko ”Liechtensteinista peräisin olevien viinialan tuotteiden suojatut nimitykset (liitteessä 7 olevan 6 artiklan mukaisesti)” seuraavasti: ”Liechtensteinista peräisin olevien viinialan tuotteiden suojatut nimitykset (liitteessä 7 olevan 5 artiklan mukaisesti)”. 3) Lisätään seuraava maantieteellinen merkintä liitteen 12 lisäyksen 1 nojalla suojattuihin Sveitsin maantieteellisiin merkintöihin, joihin liittyvät maantieteelliset alueet käsittävät myös Liechtensteinin alueen: ”Werdenberger Sauerkäse/Liechtensteiner Sauerkäse/Bloderkäse (SAN)” 2 artikla Tämä päätös tulee voimaan … 2013. Tehty… Maatalouden sekakomitean puolesta Euroopan unionin valtuuskunnan johtaja || Puheenjohtaja ja Sveitsin valtuuskunnan johtaja || Komitean sihteeri Susana MARAZUELA-AZPIROZ || Jacques CHAVAZ || Ioannis VIRVILIS